|  |
| --- |
| ROMPLAN  Rom: Uterommet og turmuligheter – utforsking, nysgjerrighet, undring, kroppslighet, lek og bevegelse  Fløy: Newton  Kohort: 4/5 årsgruppa  Periode: Barnehageåret 2020/2021 |
| Generell informasjon og retningslinjer for rommet |
| Målet for rommet:   * Barna skal få grov motorisk utfordring og bruke større deler av kroppen * Barna skal få stimulert sanser i vær og miljø som hele tiden endrer seg * Barna skal få opplevelser i naturen gjennom utendørs lek og tur   I gult nivå er barnehagens uteområde delt i to, hvor 5 åringene og noen 4 åringer er på uteområde ved klatrestativ, samt gresset.  Her er et sted vi liker å være. Vi kan få utfordret kroppen vår på ulike måter i vårt uteområde. Skolestartere kan i løpet av året gjøre seg fortjent til å være ute i barnehagens område (fremsiden) alene uten voksen (maks 6 barn). Dette er en god læring det siste året. Ute er det like viktig å rydde for å bevare lekene våre.  I tillegg til barnehagens uteområde, kan vi dra på tur i skogsområdene rundt barnehagen. Turer skjer enten spontant eller planlagt, og nå i gult nivå er det avhengig av hvordan hverdagen er. En voksen kan ta med seg maks 6 barn, og kun rundt barnehagen. Siden vi ikke kan kjøre kollektivt i disse dager, så er det stort sett turer i nærområde.  *” Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring”.* Natur, miljø og teknologi, RP 2017, s 52. |
| Hva finnes av materiale her? |
| Barnehageområdet:   * Naturmaterialer som allerede finnes i skogen; * Stein og kongler * Trær og pinner * Knauser/fjell, * Blader og blomster * Snø og is * Klatrestativ, med balanseområdet * Bøtter, spader. * Sykler   Følgende kan tas med på tur:   * Forstørrelsesglass * Ved * Bøker om natur og dyreliv * Førstehjelpsutstyr * Kamera |
| Hva kan barna oppleve/erfare i rommet? |
| Naturen er spennende å følge og vi kan «gå tur» i skogen her i barnehagen. De voksne kan lære og undre seg sammen med barna. Utforsking sammen med barn skaper god læring. De voksne kan undre seg og se på naturens liv sammen med barna. Da kan vi se på alt fra dyreliv, skogens materialer og hva som skjer i skogen. Alt dette er spennende for barna.  I barnehagen kan barna utfordre seg selv med klatring og balansering på lekeapparater (til våren) eller oppi skogen. Det er da fint når de voksne ser barna, hjelper og veileder de ved behov.  På vinteren kommer snøen tilslutt og det er kjempegøy. Da er det mye moro å gjøre. Barna liker å lage ting, ake og base i snøen. Og noen ganger trenger de en hånd hvis det er glatt.  Barna liker godt å gå på tur. En liten oppdagelses ferd i nærområdet, for å finne noe dyrespor, finne et tre og klatre i, leke noen leker er alltid gøy. Skogen er ett spennende sted å leke i. Det gir mer utfordringer og dermed fysiske utfordringer, som igjen fører til mye læring for barna. |
| Hva er den voksne sin rolle i rommet? |
| * Aktive voksne som er deltagende og ser barnas lek * Voksne som inspirerer, undrer, utforsker sammen med barn.   Det er morsomt når de voksne er med å undre seg og utforsker ulike ting som interesserer barna. Eller om man er delaktig i leker som fotball, gjemsel, haien kommer eller lignende.  På tur kan den voksne veilede og vise barna hva man for eksempel kan gjøre i skogen, finne kanskje noen insekter som vi kan studere sammen. Den voksne skal være tilstede og hjelpe til der det er behov for det.  For barnas sikkerhet er det viktig at de voksne lærer barna hvordan vi skal være når vi går på tur. Selv om barna vil løpe og føle friheten så skal de voksne lære barna hvordan de skal agere i trafikk, skog og andre områder.  Før vi drar på tur er det viktig at de voksne har med seg utstyret til å takle det som eventuelt skulle skje. De som går på tur skal ha en som har hovedansvaret og fordeler ansvars oppgaver. Hvis det skulle skje at ett barn blir borte eller skader seg, skal alle de voksne som er med på turen vite sikkerhetsprosedyrene for hva man skal gjøre. Det er også viktig at vi har med smittevern på ryggen og opprettholder det selvom vi er ute i barnehagens uteområde og på tur. |
| Hvilke fagområder ligger til grunn? |
| * Natur, miljø og teknikk * Kropp, bevegelse og helse   Nærmiljø og samfunn |
| Fremdriftsplan |
| Turene våre vil gå til nærmiljøet rundt barnehagen. Deretter kan også turene utvides, til lengre turer.  Det er viktig at barna ha en innlæring/repetisjon av regler for når vi skal gå på tur.  Barna liker veldig godt å samle på ting vi finner på turen. Da er det morsomt å se på tingene vi har funnet og undre oss sammen.  Med tanke på uterommet kan vi se på hva vi kan finne på her. Som vinteraktiviteter. Eks snø bygging, aking, engler og det som er morsomt for barna. Når vi kommer frem til at snø smelter er det interessant å oppdage den nye årstiden med barna. Være nysgjerrig på hva som skjer med snøen og hvordan den neste årstiden setter sine spor med mange fine farger på blader og gress.  De voksne kan gjennom opplevelser i naturen, lære barna om miljø, og hvordan vi skal ta vare på – og respekterer naturen og de planter og dyr som bor i den. |
| Progresjon |
| Fortsett med å stimulere meg til å bruke fantasien når jeg befinner meg i uterommet. Inspirer meg til å tenke meg inn i situasjoner som motiverer meg til nysgjerrighet. Sett gjerne opp eksperimenter når jeg undrer meg på naturfenomener. Vis meg ting, som jeg kan lære bort og fortelle de andre barn om. Vis meg morsomme leker som vi kan gjøre ute. Etterhvert kan jeg selv starte en lek, og få vennene mine med. Jeg vil gjerne at du støtter og hjelper meg med dette. |